**Натурална паста за художествени ефекти при патиниране на интериори**

ХАРАКТЕРИСТИКИ:

**ANTICA PATINATURA** е оцветена, защитна, антикондезна („дишаща”), водоотблъскваща паста, за създаване на художествени декоративни ефекти върху поглъщащи вътрешни повърхности. Съставена е от напълно натурални суровини, представлява плътна паста, която нанесена върху повърхността, придава приятен копринен ефект, усещане за гладкост при допир, като предотвратява проникването на омаслявания и замърсявания. Важна характеристика на продукта се явява, че последният остава винаги мек, не изсъхва на въздуха, освен след много дълъг период от време, вследствие на което, времето за полагане, обработка и възможността за корекции и повторни нанасяния по време на работата с него, са улеснени изключително много в сравнение с другите продукти. Натуралният състав на пастата не създава пречки за преминаването на въздуха през продукта. Положен върху минерални финални покрития на основата на вар или силикат, поради химическа реакция, се импрегнира в носещата основа, образувайки неделима мрежа (решетка).

**ANTICA PATINATURA** се отличава, обобщаващо, със следните характеристики:

* **Много висока андикондензност (порьозност) и проницаемост по отношение на водните пари, характерно за продуктите с натурален състав;**
* **Ниска степен на задържане на замърсяванията;**
* **Изключително лесно полагане;**
* **Меко копринено усещане на допир;**
* **Не се напуква и разслоява;**
* **Не е запалим;**
* **Устойчив на светлина и на ултравиолетови лъчи, не причинява съществени изменения на боята;**
* **Прилепва здраво към минералната носеща основа, благодарение на химични процеси, като формира стабилна връзка;**
* **Не съдържа разтворители или съставки, които положени върху стената, могат да причинят вреда на здраето и на околната среда.**

ОБЛАСТИ НА ИЗПОЛЗВАНЕ:

Патиниращо финално покритие за вътрешно използване, защитен ефект, водоустойчив, за полагане върху марморино, оцветявания, минерални варни и силикатни мазилки. Може да се полага и върху оцветени участъци на основата на синтетични дисперсии, стига да са неронливи и добре закрепени към носещата основа абсорбенти.

ПРИЛАГАНЕ:

За постигане на оптимални резултати, се препоръчва полагането върху подготвени основи с: **MARMO DI VENEZIA ®**, изпердашен или загладен, **INTONANTICO** загладен, **ACCADEMIA STRUCTUR, MURO ANTICO, ANTICA PITTURA MURALE A CALCE.** Основите трябва да бъдат за предпочитане бели или в много леки пастелни тоналности. Върху идеално сухата носеща основа, се нанася много тънък слой от **ANTICA PATINATURA**, посредством маламашка или шпакла от неръждаема стомана, или с гъба или кожена ръкавица, повторно заглаждайки енергично с използувания инструмент, с цел да се избегне натрупването на материал и да се получи равномерно разпределение на продукта. Нанасянето на продукта върху носещата основа, може да се извърши с кръгови движения или с кръстосани нанасяния, в зависимост от желания декоративен ефект; наслагването на различни цветове в тон или в контраст, дава възможност за постигането на неограничени възможности от декоративни ефекти, в зависимост от фантазията и способностите на лицето, полагащо продукта.

След полагането е необходимо да се полира с парче вълнен плат или стара шапка, ръчно или с нискооборотна полирмашина.

ПРЕПОРЪКИ:

* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да се измият с вода инструментите, веднага след употребата им.**
* **Да не се излага обработваната повърхност на водна ерозия, понеже по този начин продуктът се разтваря, следствие на което, се разрушава.**

ТЕХНИЧЕСКИ ДАННИ:

**ИЗСЪХВАНЕ ПРИ 20º С** повърхностно – за 15 - 30 минути.

**РАЗХОДНА НОРМА** 0.050 – 0.070 l/m2

**ВИД НА ПОЛОЖЕНИЯ ПРОДУКТ:** копринo-мек на допир

**СПЕЦИФИЧНИ ТЕГЛО:** 0.93 ± 0.020 kg/l

**pH:** около 8

**РАЗРЕДИТЕЛ:** вода

**ОПАКОВКА** 4 l

**ЦВЕТОВЕ** **„Patine e velature”** 30 цвята.

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

|  |
| --- |
| КРАТКО ОПИСАНИЕ НА АРТ. **0857 ANTICA PATINATURA** |

Полагане на **ANTICA PATINATURA,** оцветена паста, съставена от напълно натурални суровини, защитна, антикондезна („дишаща”), водоотблъскваща, за създаване на художествени декоративни ефекти върху поглъщащи вътрешни повърхности. Върху основи като алтернатива с **MARMO DI VENEZIA ®**, изпердашен или загладен, **INTONANTICO** загладен, **ACCADEMIA STRUCTUR, MURO ANTICO, ANTICA PITTURA MURALE A CALCE,** бели или в много леки пастелни тоналности, се полага

много тънък слой от **ANTICA PATINATURA**, посредством маламашка или шпакла от неръждаема стомана, или с гъба или кожена ръкавица, повторно заглаждайки енергично с използувания инструмент, с цел да се избегне натрупването на материал и да се получи равномерно разпределение на продукта, с кръгови движения или с кръстосани нанасяния, в зависимост от желания декоративен ефект. След полагането е необходимо да се полира с парче вълнен плат или стара шапка, ръчно или с нискооборотна полирмашина.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica